ai4bharat/Pralekha huggingface dataset:
যুবওক্রীড়াবিষয়কমন্ত্রক
পোষণ অভিযানের আওতায় রাষ্ট্রীয় পোষণ মাস উদযাপনে এখনও পর্যন্ত নেহরু যুব কেন্দ্র সংগঠন পুষ্টি সংক্রান্ত ১ লক্ষেরও বেশি কর্মসূচি গ্রহণ করেছে
নয়াদিল্লি, ২৭ সেপ্টেম্বর, ২০২০
পোষণ অভিযানের আওতায় প্রতি বছর সেপ্টেম্বর মাস রাষ্ট্রীয় পোষণ মাস হিসাবে উদযাপিত হয়। ২০১৮ থেকে সার্বিক পুষ্টি বিধানের লক্ষ্যে এই কর্মসূচিটি রূপায়িত হয়ে আসছে। কেন্দ্রীয় যুব বিষয়ক ও ক্রীড়া মন্ত্রক গত পয়লা সেপ্টেম্বর থেকে পোষণ মাস উদযাপন উপলক্ষে একাধিক কর্মসূচি গ্রহণ করেছে। পোষণ মাস উদযাপনের উদ্দেশ্য হ’ল – পুষ্টি সূচকে উন্নতির লক্ষ্যে সারা দেশে পুষ্টির গুরুত্ব সম্পর্কে সচেতনতা প্রচার।
যুব বিষয়ক দপ্তরের নেহরু সংগঠন কেন্দ্র গত দু’বছর ধরে সেপ্টেম্বর মাসে সারা দেশে রাষ্ট্রীয় পোষণ মাস উদযাপন করে আসছে।এই কর্মসূচির মাধ্যমে পুষ্টির গুরুত্ব সম্পর্কে প্রতিটি বাড়িতে ইতিবাচক বার্তা পৌঁছে দেওয়া হচ্ছে। রাষ্ট্রীয় পোষণ মাস উদযাপনের অঙ্গ হিসাবে জেলা নেহরু কেন্দ্রগুলি জাতীয় যুব স্বেচ্ছাসেবক, ইয়ুথ ক্লাবের সদস্য কোভিড-স্বেচ্ছাসেবক, গঙ্গা-দূত এবং অন্যান্যদের উৎসাহিত করছে। অপুষ্টি, স্তন্যপানের গুরুত্ব, রান্নার কাজে লিঙ্গ সমতা প্রভৃতি বিষয়ে গ্রামবাসীদের সচেতন করে তোলা হচ্ছে। এই কাজে জেলা প্রশাসনের পাশাপাশি, অঙ্গনওয়াড়ি ও আশা কর্মীরাও গুরুত্বপূর্ণ ভূমিকা পালন করছেন।
যুব বিষয়ক ও ক্রীড়া প্রতিমন্ত্রী শ্রী কিরেণ রিজিজু বলেছেন, নেহরু যুব কেন্দ্র সংগঠন বিশ্বের অন্যতম বৃহৎ একটি সংগঠন। এই সংগঠনের স্বেচ্ছাসেবকরা জাতি গঠন, শিক্ষা, স্বাস্থ্য ও স্যানিটেশনের মতো একাধিক সামাজিক গুরুত্বপূর্ণ বিষয়ে নিরন্তর সাধারণ মানুষকে সচেতন করে চলেছে। সেপ্টেম্বর মাসে সার্বিক পুষ্টির গুরুত্ব সম্পর্কে প্রত্যেক বাড়িতে পুষ্টি সম্পর্কে ইতিবাচক বার্তা পৌঁছে দেওয়ার যে প্রয়াস গ্রহণ করা হয়েছে, তা আরও নিবিড়তর করা হচ্ছে।
পোষণ মাস চলাকালীন সময়ে এখনও পর্যন্ত ১ লক্ষ ৪ হাজারেরও বেশি বিভিন্ন ধরনের সচেতনতা কর্মসূচি গ্রহণ করা হয়েছে। এই কর্মসূচিগুলিতে ৫১ লক্ষেরও বেশি যুবক-যুবতী ও গ্রামবাসী অংশগ্রহণ করেছেন। এছাড়াও, অপুষ্টি প্রতিরোধের মতো গুরুত্বপূর্ণ সামাজিক বিষয় নিয়ে ১ হাজার ১২৫টি ওয়েবিনার আয়োজন করা হয়েছে। এই ওয়েবিনারগুলিতে পুষ্টি বিশেষজ্ঞরা মহামারীর সময় মহিলা ও শিশুদের পৌষ্টিক আহার গ্রহণের গুরুত্ব সম্পর্কে সাধারণ মানুষকে সচেতন করে তোলার চেষ্টা করেছেন। এছাড়াও, রাষ্ট্রীয় পোষণ মাস অভিযানের অঙ্গ হিসাবে ৭৪ হাজারেরও বেশি গ্রামে পুষ্টির গুরুত্ব সম্পর্কে ব্যানার ও প্রচার-পুস্তিকা বিতরণ করা হয়েছে। এমনকি, সামাজিক দূরত্ববিধি বজায় রেখে বিশিষ্ট নাগরিকদের নিয়ে ১ হাজার ৮০০-রও বেশি বৈঠক আয়োজন করা হয়েছে, যেখানে ৩৬ হাজারেরও বেশি যুবক-যুবতী গুরুত্বপূর্ণ ভূমিকা পালন করেছে। সোশ্যাল মিডিয়া প্ল্যাটফর্মগুলির মাধ্যমে পুষ্টি সম্পর্কে সচেতনতা প্রচারের কাজে ৩৮ লক্ষেরও বেশি গ্রামবাসী উপকৃত হয়েছেন।
স্বেছাসেবকদের সক্রিয় সহযোগিতায় পোষণ মাস চলাকালীন বিভিন্ন গ্রামে ২৯ হাজারেরও বেশি পদযাত্রা, দৌড় কর্মসূচি, সাইকেল যাত্রা, সাংস্কৃতিক অনুষ্ঠান, পথ নাটিকা স্বল্প দৈর্ঘ্যের ছবি প্রদর্শন, প্রদর্শনী, ক্যুইজ প্রতিযোগিতা প্রভৃতির আয়োজন করা হয়েছে।
CG/BD/SB
(Visitor Counter : 186
যোগাযোগওতথ্যপ্রযুক্তিমন্ত্রক
গৃহ ঋণের সুবিধা দিতে ইন্ডিয়া পোষ্ট পেমেন্টস ব্যাঙ্ক এবং এলআইসি হাউজিং ফিন্যান্স লিমিটেড কৌশলগত অংশীদারিত্বের কথা ঘোষণা করেছে
নতুন দিল্লি, ৭ সেপ্টেম্বর, ২০২১
যোগাযোগ মন্ত্রকের অধীন ডাক বিভাগের ইন্ডিয়া পোষ্ট পেমেন্টস ব্যাঙ্ক  এবং দেশের অগ্রণী গৃহ ঋণ পরিষেবা দাতা সংস্থা এলআইসি হাউজিং ফিন্যান্স লিমিটেড  আজ গ্রাহকদের গৃহ ঋণ সুবিধা দিতে এক কৌশলগত অংশীদারিত্বের কথা ঘোষণা করেছে। আইপিপিবি-এর ৪ কোটি ৫০ লক্ষের বেশি গ্রাহক গৃহ ঋণের সুবিধা নিতে পারবেন। সারা দেশে ৬৫০টির বেশি শাখা এবং ১ লক্ষ ৩৬ হাজারের বেশি ব্যাঙ্কিং পরিষেবা কেন্দ্রের এক সুবিশাল নেটওয়ার্কের মাধ্যমে আইপিপিবি দেশজুড়ে গ্রাহকদের কাছে এলআইসিএইচএফএল-এর গৃহ ঋণ পরিষেবা পৌঁছে দেবে।
দুই সংস্থার মধ্যে সমঝোতাপত্র অনুযায়ী এলআইসিএইচএফএল ঋণ পরিষেবা, পরিষেবা পরিচালনা এবং ঋণ সুবিধা প্রদানের কাজ দেখাশোনা করবে। অন্যদিকে, আইপিপিবি ঋণের অর্থ সংস্থান করবে। এলআইসিএইচএফএল-এর সঙ্গে আইপিপিবি-র অংশীদারিত্বের উদ্দেশ্যই হল, ঋণ পরিষেবা ও ব্যাঙ্কিং সুযোগ-সুবিধার সম্প্রসারণ ঘটানো। সেই সঙ্গে দেশের যে সব জায়গায় ব্যাঙ্ক পরিষেবার সুবিধা নেই, সেখানে গ্রাহকদের আর্থিক চাহিদা ও পরিষেবা মেটানো। বর্তমানে আইপিপিবি অগ্রণী বিমা সংস্থাগুলির সঙ্গে অংশীদারিত্বের মাধ্যমে বিভিন্ন ধরণের জেনারেল ও জীবন-বীমার সুবিধা দিচ্ছে। আইপিপিবি-র প্রায় ২ লক্ষ ডাক কর্মী  মাইক্রোএটিএম এবং বায়োমেট্রিক উপকরণ সহযোগে বাড়ি বাড়ি গিয়ে ব্যাঙ্কিং পরিষেবা পৌঁছে দেবে। এর ফলে, এলআইসিএইচএফএল-এর গৃহ ঋণ পরিষেবার আরও সম্প্রসারণ ঘটবে।
এলআইসিএইচএফএল-এর সঙ্গে এই সমঝোতাপত্রের তাৎপর্য সম্পর্কে আইপিপিবি-র ম্যানেজিং ডায়রেক্টর তথা মুখ্য-কার্যনির্বাহী আধিকারিক শ্রী ভেঙ্কটরামু বলেছেন, সামগ্রিক বিকাশ অর্জনের ক্ষেত্রে সহজেই গৃহ ঋণের সুবিধা পৌঁছে দেওয়া অত্যন্ত গুরুত্বপূর্ণ বিষয়। একেবারে সূচনার সময় থেকে এখনও পর্যন্ত এবং আগামী দিনগুলিতেও আইপিপিবি আর্থিক অন্তর্ভুক্তিকরণের লক্ষ্যে স্বল্প আয়ের মানুষ এবং ব্যাঙ্ক পরিষেবার বাইরে থাকা মানুষের কাছে ডাকঘরের মাধ্যমে প্রযুক্তি সহযোগে ব্যাঙ্কিং পরিষেবা পৌঁছে দিতে অঙ্গীকারবদ্ধ।
আইপিপিবি-এর সঙ্গে অংশীদারিত্ব সম্পর্কে এলআইসি হাউজিং ফিন্যান্স লিমিটেডের ম্যানেজিং ডায়রেক্টর তথা মুখ্য-কার্যনির্বাহী আধিকারিক শ্রী ওয়াই বিশ্বনাথগৌড় বলেছেন, আইপিপিবি-এর সঙ্গে এই কৌশলগত সমঝোতা দেশের দূর-দূরান্তেও গৃহ ঋণের সুবিধা পৌঁছে দিয়ে সংস্থার বাজার অংশীদারিত্বকে আরও বৃদ্ধি করবে। ডাকঘরের সুবিশাল নেটওয়ার্কের মাধ্যমে দীর্ঘস্থায়ী ভিত্তিতে ব্যাবসায়িক লেনদেনের অগ্রগতির দিক থেকে এই অংশীদারিত্বের বিশেষ তাৎপর্য রয়েছে।
বেতনভুক কর্মচারীদের ৫০ লক্ষ টাকা পর্যন্ত গৃহ ঋণের ক্ষেত্রে এলআইসি হাউজিং ফিন্যান্স লিমিটেড ৬.৬৬ শতাংশ হারে সুদ নিয়ে থাকে।
CG/BD/AS/
(Visitor Counter : 199
প্রধানমন্ত্রীরদপ্তর
বিশ্বের পঞ্চম বৃহত্তম অর্থনীতিতে ভারতের উত্থানকে প্রধানমন্ত্রী দেশের ১৪০ কোটি মানুষের প্রয়াস বলে উল্লেখ করেছেন
স্ব-কর্মসংস্থানের জন্য সরকার ৮ কোটি যুবককে ২০ লক্ষ কোটি টাকা সাহায্য করেছে : শ্রী নরেন্দ্র মোদী
সরকার কোভিড-১৯ মহামারী চলাকালীন দেউলিয়া হওয়া থেকে এমএসএমই-গুলিকে রক্ষা করতে ৩.৫ লক্ষ কোটি টাকা ঋণ সহায়তা দিয়েছে
৮ কোটি নাগরিক প্রধানমন্ত্রীর মুদ্রা যোজনার সাহায্যে আরো এক অথবা দু-জনের কর্মসংস্থানের সুযোগ করে দিয়েছে : শ্রী নরেন্দ্র মোদী
মুদ্রাস্ফীতির বিরুদ্ধে লড়াই চালিয়ে যাওয়ার অঙ্গীকার প্রধানমন্ত্রীর
নতুন দিল্লি ১৫ ই আগস্ট, ২০২৩
৭৭ তম স্বাধীনতা দিবসে লালকেল্লার প্রাকার থেকে ভাষণে প্রধানমন্ত্রী শ্রী নরেন্দ্র মোদী বিশ্বের দশম থেকে পঞ্চম বৃহত্তম অর্থনীতিতে ভারতের উত্থানকে দেশের ১৪০ কোটি মানুষের প্রয়াস বলে উল্লেখ করেছেন। তিনি বলেছেন, এটি ঘটেছে কারণ এই সরকার চুরি বন্ধ করেছে, এক শক্তিশালী অর্থনীতি তৈরি করেছে এবং দরিদ্র কল্যাণে বেশির ভাগ অর্থ খরচ করেছে।
প্রধানমন্ত্রী শ্রী নরেন্দ্র মোদী বলেছেন, “ আজ আমি জনগণকে বলতে চাই যে দেশ যখন আর্থিকভাবে সমৃদ্ধ হয় তখন রাজকোষ ভরে না ; এটি দেশ এবং জনগণের ক্ষমতা বৃদ্ধি করে। সরকার নাগরিকদের কল্যাণে প্রতিটি পয়সা ব্যয় করার অঙ্গীকার করলে তার ফলাফল আপনা থেকেই আসবে। দশ বছর আগে ভারত সরকার রাজ্যগুলিকে ৩০ লক্ষ কোটি টাকা পাঠাত। বিগত ৯ বছরে এই আর্থিক পরিমাণ ১০০ লক্ষ কোটি টাকায় পৌঁছেছে। এই সংখ্যা দেখে আপনি অনুভব করবেন যে ক্ষমতা বৃদ্ধির সঙ্গে সঙ্গে বড় পরিবর্তনও ঘটেছে!”
স্ব-কর্মসংস্থান প্রসঙ্গে শ্রী মোদী বলেন, “স্ব-কর্মসংস্থানে কাজের জন্য যুবদের ২০ লক্ষ কোটি টাকারও বেশি আর্থিক সাহায্য দেওয়া হয়েছে। ৮ কোটি মানুষ নতুন ব্যবসা শুরু করেছেন এবং তাই শুধু নয়, প্রত্যেক ব্যবসায়ী এক অথবা দু-জনকে কাজও দিয়েছে। সুতরাং মুদ্রা যোজনা থেকে উপকৃত ৮ কোটি মানুষ আরও ৮ থেকে ১০ কোটি নতুন লোককে কর্মসংস্থানের সুযোগ করে দিয়েছে।”
কোভিড-১৯ মহামারীর কথা উল্লেখ করে প্রধানমন্ত্রী বলেন, “করোনা সংক্রমণের সংকটে দেউলিয়া হওয়া থেকে এমএসএমই-গুলিকে রক্ষা করতে ৩.৫ লক্ষ কোটি টাকা ঋণ সহায়তা দেওয়া হয়েছে। তাদের মরতে দেওয়া হয়নি, শক্তি জোগানো হয়েছে।”
নতুন ও উচ্চাকাঙ্খী মধ্যবিত্তের বিষয়ে শ্রী মোদী বলেন, “দেশে যখন দারিদ্র্য কমে যায়, তখন মধ্যবিত্তের শক্তি অনেক বেড়ে যায়। আমি আপনাদের ভরসা দিয়ে বলছি যে আগামী ৫ বছরে দেশ বিশ্বের প্রথম ৩ টি অর্থনৈতিক দেশের মধ্যে জায়গা করে নেবে। আজ ১৩.৫ কোটি মানুষ দারিদ্র্য থেকে বেরিয়ে মধ্যবিত্তের শক্তিতে পরিণত হয়েছে। দরিদ্রদের ক্রয়ক্ষমতা বাড়লে মধ্যবিত্তের ব্যবসায়িক ক্ষমতা বাড়ে। গ্রামের ক্রয়ক্ষমতা বৃদ্ধি পেলে শহরে অর্থনীতি দ্রুত গতিতে চলে। এই আন্তঃসংযুক্ত আমাদের অর্থনৈতিক চক্র। আমরা একে শক্তি জুগিয়ে এগিয়ে নিয়ে যেতে চাই।”
প্রধানমন্ত্রী আরো জানান, “যখন আয়করের ছাড়ের সীমা ২ লক্ষ থেকে বেড়ে ৭ লক্ষ করা হয়, তখন সবথেকে সুবিধা হয় বেতনভোগী শ্রেণীর, বিশেষ করে মধ্যবিত্তদের।”
বিশ্ব সম্প্রতি যে সমস্যাগুলির সম্মুখীন হয়েছে সে কথা উল্লেখ করে প্রধানমন্ত্রী বলেন, “বিশ্ব এখনও কোভিড-১৯ মহামারী থেকে বেরিয়ে আসেনি এবং যুদ্ধ একটি নতুন সমস্যা সৃষ্টি করেছে। আজ বিশ্ব মুদ্রাস্ফীতি সংকটের মুখোমুখি।”
মুদ্রস্ফীতির বিরুদ্ধে লড়াই চালিয়ে যাওয়ার প্রসঙ্গে প্রধানমন্ত্রী বলেন, “ভারত মুদ্রাস্ফীতি নিয়ন্ত্রণে রাখার সর্বাত্মক চেষ্টা চালাচ্ছে। আপনারা ভাবতে পারবেন না যে আমাদের অবস্থা বিশ্বের চেয়ে ভালো। আমাদের দেশবাসীর ওপর মুদ্রাস্ফীতির বোঝা কমাতে আরো পদক্ষেপ নিতে হবে। মুদ্রাস্ফীতি নিয়ন্ত্রণে রাখার চেষ্টা অব্যাহত থাকবে।”
AC / SS/SG
(
অর্থমন্ত্রক
সহজে ব্যবসার লক্ষ্যে সংস্কারের সঙ্গে যুক্ত রাজ্যগুলিকে ঋণ গ্রহণের অনুমতি
নতুন দিল্লী, ২০ ডিসেম্বর, ২০২০
নাগরিক কেন্দ্রিক ক্ষেত্রে সহজে ব্যবসা করার লক্ষ্যে কেন্দ্রীয় সরকার সংস্কারমূলক ক্ষেত্রে রাজ্যগুলিকে অতিরিক্ত ঋণ নেওয়ার অনুমতি দিয়েছে। ইতিমধ্যেই পাঁচটি রাজ্য নাগরিক কেন্দ্রিক খাতে সংস্কারের কাজ সম্পন্ন করেছে। এই রাজ্যগুলিকে খোলাবাজার থেকে ঋণের মাধ্যমে ১৬ হাজার ৭২৮ কোটি টাকা আর্থিক সংস্থান জোগাড় করার জন্য অনুমতি দেওয়া হয়েছে। এই রাজ্যগুলি হচ্ছে অন্ধ্রপ্রদেশ, কর্ণাটক, মধ্যপ্রদেশ, তামিলনাড়ু এবং তেলেঙ্গানা।
রাজ্য ভিত্তিক অতিরিক্ত ঋণ নেওয়ার যে অনুমতি দেওয়া হয়েছে তা রূপায়িত হচ্ছে।
অন্ধপ্রদেশ- ২,৫২৫ কোটি টাকা,
কর্ণাটক- ৪,৫০৯ কোটি টাকা,
মধ্যপ্রদেশ- ২,৩৭৩ কোটি টাকা,
তামিলনাডু- ৪,৮১৩ কোটি টাকা এবং
তেলেঙ্গানা- ২,৫০৮ কোটি টাকা পাবে।
এ পর্যন্ত ১০ টি রাজ্য এক দেশ এক রেশন কার্ড প্রথা কার্যকর করেছে। পাঁচটি রাজ্য সহজে ব্যবসা করার লক্ষ্যে সংস্কার করেছে।
অতিরিক্ত ঋণ নেওয়ার অনুমতির পাশাপাশি যেসব রাজ্য চারটি সংস্কার কর্মসূচীর মধ্যে তিনটি সম্পূর্ণ করেছে তারাও আর্থিক সহায়তা পাওয়ার অধিকারী হয়েছে। এই প্রকল্পের আওতায় ব্যয় করা হয়েছে ২ হাজার কোটি টাকা। অন্যান্য রাজ্যগুলিকে এই সংস্কারগুলি গ্রহণ করতে অতিরিক্ত ঋণ নেওয়ার সময়সীমা বৃদ্ধি করে তা ২০২১ সালের ১৫ ফেব্রুয়ারি পর্যন্ত করা হয়েছে।
স্বরাষ্ট্র মন্ত্রক
২০০১ এর সংসদ ভবন আক্রমণের ঘটনায় শহীদদের প্রতি পুষ্পস্তবক দিয়ে স্বরাষ্ট্রমন্ত্রী অমিত শাহের শ্রদ্ধার্ঘ্য
নতুন দিল্লী, ১৩ ডিসেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ আজ সংসদ ভবন আক্রমণের ঘটনায় শহীদদের প্রতি পুষ্পস্তবক দিয়ে শ্রদ্ধা নিবেদন করেন। আজ এক টুইট বার্তায় শ্রী শাহ সংসদ ভবনে কাপুরুষোচিত আক্রমণের ঘটনার ১৯ তম বর্ষপূর্তির কথা উল্লেখ করে বলেছেন, "২০০১ সালে সংসদ ভবনে জঙ্গি হামলায় নিহত ভারত মাতার বীর সন্তানদের প্রতি শ্রদ্ধার্ঘ্য জানাই। দেশ সর্বদা তাঁদের আত্ম বলিদানের কাছে কৃতজ্ঞ থাকবে। আমি তাঁদের অনুকরণীয় সাহস ও ত্যাগের কাছে মাথানত করছি।"
২০০১ সালের ১৩ ডিসেম্বর লস্কর-ই-তৈবা এবং জইশ-ঈ-মহম্মদ জঙ্গিরা সংসদ ভবন আক্রমণ করে ও যথেচ্ছভাবে গুলি চালায়। ভয়াবহ এই লড়াইয়ের পর তাদের গুলি করে হত্যা করা হয়েছিল। এই লড়াইয়ে দিল্লি পুলিশের পাঁচ কর্মী, এক মহিলা সিআরপিএফ জওয়ান সহ সংসদ ভবনের দুই প্রহরী নিহত হয়। ওই সময় এক সাংবাদিক আহত হলেও পরে তার মৃত্যু হয়।
প্রধানমন্ত্রীরদপ্তর
প্রধানমন্ত্রী ভারতীয় চলচ্চিত্রের জাতীয় সংগ্রহালয় উদ্বোধন করলেন
নয়াদিল্লি, ১৯ জানুয়ারি, ২০১৯
প্রধানমন্ত্রী শ্রী নরেন্দ্র মোদী শনিবার মুম্বাইয়ে এক অনুষ্ঠানে ভারতীয় চলচ্চিত্রের জাতীয় সংগ্রহালয়ের নতুন ভবনের উদ্বোধন করেন।
অনুষ্ঠানে মহারাষ্ট্রের রাজ্যপাল শ্রী সি বিদ্যাসাগর রাও, রাজ্যের মুখ্যমন্ত্রী শ্রী দেবেন্দ্র ফড়নবিশ, দুই কেন্দ্রীয় প্রতিমন্ত্রী শ্রী রামদাস আথাওয়ালে ও কর্ণেল রাজ্যবর্ধন রাঠোর সহ বহু বিশিষ্ট ব্যক্তি উপস্থিত ছিলেন।
এই উপলক্ষে প্রধানমন্ত্রী তাঁর ভাষণে বলেন, ভারতীয় চলচ্চিত্রের জাতীয় সংগ্রহালয়টি তরুণ প্রজন্মকে ভারতীয় সিনেমা সম্বন্ধে জানতে ও বুঝতে খুব সাহায্য করবে। এই সংগ্রহালয়ে ভারতীয় বিনোদন শিল্পের ইতিহাস সম্বন্ধে বিস্তারিত বিবরণ রয়েছে। চলচ্চিত্র ব্যক্তিত্বদের সুনাম অর্জনের আগে তাঁদের জীবন সংগ্রামের কাহিনীও সংগ্রহালয়ে রয়েছে।
চলচ্চিত্র ও সমাজকে একে অপরের প্রতিফলন বলে উল্লেখ করে প্রধানমন্ত্রী বলেন, সমাজে যা ঘটছে সিনেমার মাধ্যমে তা প্রতিফলিত হয়। একই ভাবে, চলচ্চিত্রের চরিত্রগুলি সমাজের প্রতিবিম্ব। চলচ্চিত্রের বর্তমান ধারা প্রসঙ্গে প্রধানমন্ত্রী বলেন, এমন অনেক চলচ্চিত্র রয়েছে, যেখানে সমস্যার পাশাপাশি, সমাধানের কথাও দর্শকদের সামনে তুলে ধরা হচ্ছে। নিঃসন্দেহে এ এক ইতিবাচক দিক। আগে, চলচ্চিত্রে কেবল আনন্দ ও সুখের কথা তুলে ধরা হ’ত।
শ্রী মোদী বলেন, ভারত আজ যেসব সমস্যার সম্মুখীন, তার সমাধানসূত্র খুঁজে বের করতেও নিজের প্রতি যথেষ্ট আস্থাশীল। বিশ্ব জুড়ে ভারতীয় সিনেমার প্রভাব ও বিস্তার প্রসঙ্গে প্রধানমন্ত্রী বহু শিল্পীর সঙ্গে তাঁর মতবিনিময়ের কথা উল্লেখ করেন, যাঁরা ভারতীয় ভাষাতেও গান গাইতে পারেন। চলচ্চিত্রের সঙ্গে যুক্ত ব্যক্তিদের শুভেচ্ছা জানিয়ে বলেন, তাঁদের ছবিতে যে সমস্ত চরিত্র ফুটে উঠেছে, তা তরুণ প্রজন্মের কল্পনার সঙ্গে মিশে গেছে। সিনেমায় এ ধরণের চরিত্রগুলির বিশ্ব জুড়ে গ্রহণযোগ্যতার দরুণ তরুণ প্রজন্মের ভারতীয়রা কেবল ব্যাটমান – এরই অনুরাগী নয়, বাহুবলীরও অনুগামী।
প্রধানমন্ত্রী বলেন, সফট্ পাওয়ার হিসাবে ভারতের গ্রহণযোগ্যতা, ব্র্যান্ড ইন্ডিয়া নামের প্রতি সুবিচার ও বিশ্বাসযোগ্যতা বাড়াতে ভারতীয় চলচ্চিত্রের বড় ভূমিকা রয়েছে। এখন সিনেমার মাধ্যমে অনাময়, মহিলা ক্ষমতায়ন, ক্রীড়া প্রভৃতির মতো গুরুত্বপূর্ণ সামাজিক বিষয়গুলির বার্তা সাধারণ মানুষের কাছে পৌঁছে যাচ্ছে। দেশ গঠনের পাশাপাশি, ‘এক ভারত, শ্রেষ্ঠ ভারত’ – এর উপলব্ধিকে আরও মজবুত করতে সিনেমা গুরুত্বপূর্ণ ভূমিকা পালন করে। দেশে পর্যটনের বিকাশেও অবদান যোগানোর বিপুল সম্ভাবনা চলচ্চিত্রে রয়েছে বলে তিনি অভিমত প্রকাশ করেন।
দেশের বিভিন্ন অংশে চলচ্চিত্রের দৃশ্যায়নের জন্য একক অনুমোদন জানালা ব্যবস্থা গড়ে তোলা হচ্ছে, যাতে চলচ্চিত্র নির্মাণ ও প্রযোজনা আরও সহজ হয়ে ওঠে। ফিল্ম পাইরেসির সমস্যা দূরীকরণে ১৯৫২-র সিনেমাটোগ্রাফ আইন সংশোধনের কাজ চলছে বলেও শ্রী মোদী জানান।
প্রধানমন্ত্রী আরও বলেন, অ্যানিমেশন, ভিজ্যুয়াল এফেক্টস্, গামিং ও কমিক্স ক্ষেত্রের জন্য জাতীয় স্তরের এক উৎকর্ষ কেন্দ্র গড়ে তোলার লক্ষ্যে কাজ করছে। জনসংযোগ ও বিনোদন ক্ষেত্রের জন্য একটি স্বতন্ত্র বিশ্ববিদ্যালয় স্থাপনের প্রয়োজনীয়তার ওপর গুরুত্ব দিয়ে শ্রী মোদী এই ধরণের প্রতিষ্ঠান স্থাপনে চলচ্চিত্র ব্যক্তিত্বদের গুরুত্বপূর্ণ পরামর্শ ও মতামত আহ্বান করেন। ভারতীয় চলচ্চিত্রের বাজার বাড়াতে দাভোস শীর্ষ সম্মেলনের মতো বিশ্ব চলচ্চিত্র শীর্ষ সম্মেলন আয়োজনের প্রস্তাব দেন শ্রী মোদী।
CG/BD/SB
(Visitor Counter : 361
রেলমন্ত্রক
ভারতীয় রেলে দিব্যাঙ্গ যাত্রীদের জন্য সুবিধা
নয়াদিল্লি, ১১ জুলাই, ২০১৯
ভারতীয় রেল ৮ হাজার ৭০০রও বেশি স্টেশনে সাধারণ যাত্রী সহ দিব্যাঙ্গ যাত্রীদের জন্য বিশেষ সুযোগ-সুবিধা দেওয়ার ব্যবস্হা করেছে। সমস্ত স্টেশনে দিব্যাঙ্গ যাত্রীরা যাতে অতিরিক্ত সুযোগ-সুবিধা পেতে পারেন তাও দেখা হচ্ছে। দিব্যাঙ্গ যাত্রীদের জন্য শহরতলির রেল স্টেশন সহ সমস্ত স্টেশনে স্বল্প মেয়াদী এবং দীর্ঘ মেয়াদী পরিকল্পনায় সুযোগ-সুবিধা দেওয়া হচ্ছে।
স্বল্প মেয়াদী সুবিধায় এ পর্যন্ত দিব্যাঙ্গ যাত্রীদের জন্য আনুমানিক ২ হাজার ৬৭০টি রেল স্টেশনে প্রবেশের জন্য বিশেষ সিঁড়ির ব্যবস্হা করা হয়েছে। আনুমানিক ১ হাজার ৬০৪টি রেল স্টেশনে অন্তত দুটি করে পার্কিং লটের ব্যবস্হা করা হয়েছে। এমনকি স্টেশন থেকে পার্কিং লটে যাওয়ার জন্য আনুমানিক ১ হাজার ৫৫৭টি রেল স্টেশনে বিশেষ ব্যবস্হা করা হয়েছে। আনুমানিক ২ হাজার ১৮৪টি রেল স্টেশনে দিব্যাঙ্গদের জন্য পানীয় জলের ব্যবস্হা করেছে রেল কর্তৃপক্ষ। দিব্যাঙ্গদের জন্য আনুমানিক ২ হাজার ৭৫৭টি রেল স্টেশনে একটি করে শৌচালয়েরও ব্যবস্হা করা হয়েছে। মে-আই-হেল্প-ইউ বুথ খোলা হয়েছে আনুমানিক ১ হাজার ৩২২টি রেল স্টেশনে।
দীর্ঘ মেয়াদী সুবিধায় এ পর্যন্ত আনুমানিক ১ হাজার ৯৩৯টি রেল স্টেশনে দিব্যাঙ্গ যাত্রীদের প্ল্যাটফর্মে যাতায়াতের জন্য বিশেষ ব্যবস্হা করা হয়েছে। এমনকি এক প্ল্যাটফর্ম থেকে অন্য প্ল্যাটফর্মে যাওয়ার জন্য আনুমানিক ১ হাজার ২৮৮টি রেল স্টেশনে বিশেষ সুযোগ-সুবিধার ব্যবস্হা করা হয়েছে। এ পর্যন্ত ২৪০টি রেল স্টেশনে ৬৬৯টি চলমান সিঁড়ি এবং ২১৪টি স্টেশনে ৪৯৩টি লিফ্ট চালু করা হয়েছে। ‘যাত্রী মিত্র সেবা’ পরিষেবা বেশিরভাগ রেল স্টেশনে চালু করা হয়েছে। এর সাহায্যে দিব্যাঙ্গ যাত্রীরা স্টেশনে হুইল চেয়ার বুক করতে পারবেন। এমনকি আইআরসিটিসি-র www.irctc.co.in. পোর্টালের মাধ্যমে দিব্যাঙ্গ যাত্রীরা ই-হুইল চেয়ারও অনলাইনে বুক করতে পারবেন। এছাড়াও দিব্যাঙ্গ যাত্রীরা এই পোর্টালের মাধ্যমে ক্যাব, কোচ এবং কুলি পরিষেবা অনলাইনে বুক করতে পারবেন। এই পরিষেবা হাওড়া, জয়পুর, লক্ষ্মৌ, গয়া, নতুন দিল্লী সহ একাধিক রেল স্টেশন পাওয়া যাচ্ছে।
লোকসভায় গতকাল এক প্রশ্নের লিখিত জবাবে এই তথ্য জানান, কেন্দ্রীয় রেল এবং বাণিজ্য শিল্পমন্ত্রী শ্রী পীযুষ গোয়েল।
CG/ SS/NS
(Visitor Counter : 107
কেন্দ্রীয়মন্ত্রিসভা
কম্পিটিশন কমিশন অফ ইন্ডিয়া  এবং জাপান ফেয়ার ট্রেড কমিশন  – এর মধ্যে সহযোগিতাপত্রে কেন্দ্রীয় মন্ত্রিসভায় অনুমোদন
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া  এবং জাপান ফেয়ার ট্রেড কমিশন  – এর মধ্যে সহযোগিতাপত্র অনুমোদিত হয়েছে। এর ফলে প্রতিযোগিতামূলক আইন ও নীতির বিষয়ে দুই দেশের মধ্যে সহযোগিতা বৃদ্ধি পাবে।
প্রভাব :
অনুমোদিত সহযোগিতাপত্রটি তথ্য আদান প্রদানে সহায়ক হবে। এর ফলে সিসিআই, জেএফটিসি –র অভিজ্ঞতা থেকে বিভিন্ন বিষয়ে ধারণা পাবে, যার মাধ্যমে সিসিআই –এর দক্ষতা বাড়বে। এই সহযোগিতাপত্র ২০০২ সালের কম্পিটিশন অ্যাক্ট প্রয়োগের কাজে সহায়ক হবে। এর ফলে উপভোক্তরা সার্বিকভাবে উপকৃত হবেন এবং প্রতিযোগিতার ক্ষেত্রে সাম্য ও সমন্বিত পরিস্থিতির উন্নতি হবে।
বিস্তারিত :
প্রতিযোগিতামূলক আইনের ক্ষেত্রে উভয় দেশের মধ্যে সহযোগিতা দৃঢ় হবে। প্রযুক্তিগত সহযোগিতা, অভিজ্ঞতা এবং সহযোগিতার আদান প্রদানের মত বিভিন্ন ক্ষেত্রে দক্ষতা বৃদ্ধি হবে।
প্রেক্ষাপট :
২০০২ সালে কম্পিটিশন অ্যাক্টের ১২ নম্বর ধারা অনুযায়ী সিসিআই তার দায়িত্ব পালনে বিদেশের যে কোনো সংস্থার সঙ্গে সমঝোতা করতে পারবে।
CG/CB/SFS
(
প্রধানমন্ত্রীরদপ্তর
যোগকে বিশ্বের প্রতিটি প্রান্তে পৌঁছে দিতে আমাদের উদ্যোগী হতে হবে : প্রধানমন্ত্রী নরেন্দ্র মোদী
নয়াদিল্লী, ২১ জুন, ২০২১
প্রধানমন্ত্রী শ্রী নরেন্দ্র মোদী যোগকে বিশ্বের প্রতিটি প্রান্তে পৌঁছে দেওয়া নিশ্চিত করতে যোগ আচার্য্য, যোগ প্রচারক সহ প্রত্যেককে অনুরোধ জানিয়েছেন। শ্রী মোদী সপ্তম আন্তার্জাতিক যোগ দিবস উপলক্ষ্যে বক্তব্য রাখছিলেন।
গীতা থেকে উদ্ধৃতি দিয়ে প্রধানমন্ত্রী বলেছেন, যোগের মাধ্যমে আমাদের সংঘবদ্ধ হয়ে এগোতে হবে। কারণ যোগই সকলের সমস্যার সমাধান করবে। যোগ কষ্টের থেকে মুক্তি দেয় এবং প্রত্যেককে নানা সমস্যা থেকে মুক্ত হতে সাহায্য করে।
শ্রী মোদী যোগের জনপ্রিয়তা এবং মানুষের মধ্যে এই বিষয়ে উৎসাহ বাড়ার প্রসঙ্গ উল্লেখ করে বলেছেন, যোগ প্রত্যেকটি মানুষের কাছে তার বৈশিষ্ট্য অক্ষুন্ন রেখে পৌঁছাচ্ছে। যোগকে প্রত্যেকের কাছে পৌঁছে দিতে যোগ আচার্য্য এবং আমাদের সকলকে উদ্যোগী হতে হবে।
(CG/CB/NS
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৬ কোটিরও বেশি টিকার ডোজ রয়েছে
নয়াদিল্লী, ২৬ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ২৭ হাজার ৮০৫টি টিকার ডোজ হাতে রয়েছে।
CG/SS/NS
(Visitor Counter : 69
প্রধানমন্ত্রীরদপ্তর
১০০ শতাংশ বৈদ্যুতিকীকরণ মিশনে সাফল্যের জন্য কোঙ্কন রেলওয়ে টিমকে অভিনন্দন জানালেন প্রধানমন্ত্রী
নতুন দিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদী ১০০ শতাংশ বৈদ্যুতিকীকরণ মিশনে অসামান্য সাফল্য এবং সুস্থিত উন্নয়নের ক্ষেত্রে নতুন নজির স্থাপনের জন্য কোঙ্কন রেলওয়ে টিমকে অভিনন্দন জানিয়েছেন।
এক ট্যুইট বার্তায় প্রধানমন্ত্রী লিখেছেন;
“১০০ শতাংশ বৈদ্যুতিকীকরণ মিশনে অসামান্য সাফল্য এবং সুস্থিত উন্নয়নের ক্ষেত্রে নতুন নজির স্থাপনের জন্য কোঙ্কন রেলওয়ে টিমের সবাইকে অভিনন্দন জানাই।”
CG/SD/SKD/
(
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা এর আওতায় গৃহ নির্মাণে ১৫৮ লক্ষ মেট্রিক টন ইস্পাত ব্যবহার করা হবে : হরদীপ সিং পুরী
নয়াদিল্লী, ১৮ আগস্ট, ২০২০
প্রধানমন্ত্রী আবাস যোজনা এর আওতায় অনুমোদিত সমস্ত বাড়ি নির্মাণে প্রায় ১৫৮ লক্ষ মেট্রিক টন ইস্পাত এবং ৬৯২ লক্ষ মেট্রিক টন সিমেন্ট ব্যবহার করা হবে বলে জানিয়েছেন কেন্দ্রীয় আবাসন, নগর বিষয়ক এবং অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী। বণিকসভা সিআইআই আয়োজিত 'আত্মনির্ভর ভারত : আবাসন এবং নিমার্ণ ও বিমান চলাচল ক্ষেত্রে ইস্পাতের ব্যবহার বৃদ্ধি' শীর্ষক বিষয়ের ওপর এক ওয়েবিনারে যোগ দিয়ে একথা জানান কেন্দ্রীয় মন্ত্রী। তিনি বলেন, ইতিমধ্যে ৮৪ লক্ষ মেট্রিক টন ইস্পাত এবং ৩৭০ লক্ষ মেট্রিক টন সিমেন্ট বাড়ি নির্মাণে ব্যবহার করা হয়েছে।
প্রধানমন্ত্রী আবাস যোজনা এর আওতায় ৪ হাজার ৫৫০টি শহরাঞ্চলে ১.০৭ কোটি বাড়ি অনুমোদিত হয়েছে। এ পর্যন্ত ৬৭ লক্ষ বাড়ি নির্মাণের কাজ শুরু হয়েছে এবং ৩৫ লক্ষ বাড়ি ইতিমধ্যেই বিতরণ করা হয়েছে। শ্রী হরদীপ সিং পুরী জানান এই সকল ঘর নির্মাণে ১.৬৫ কোটি লোকের কর্মসংস্থানের ব্যবস্থা করা গেছে।এর ফলে ২০২৪ সালের মধ্যে ভারতের অর্থনীতিকে ৫ লক্ষ কোটি টাকায় পৌঁছে নিয়ে যাওয়ার প্রধানমন্ত্রীর স্বপ্ন বাস্তব হবে বলেও তিনি জানান। নগরায়ণের বিষয়ে বক্তব্য রাখতে গিয়ে কেন্দ্রীয় মন্ত্রী বলেন, নগরকেন্দ্রিক শহরগুলির অর্থনীতির মূল ভিত্তি হল উৎপাদনশীলতা, পরিকাঠামো, সংস্কৃতি এবং বৈচিত্র্যের বিকাশ। তিনি আরও বলেন, ২০৩০ সালের মধ্যে ভারতের মোট জনসংখ্যার ৪০ শতাংশ মানুষ শহরাঞ্চলে বাস করবে। শহরাঞ্চলের গণ পরিবহণে ইস্পাতের ব্যবহারের কথা তুলে ধরে শ্রী পুরী বলেন, বর্তমানে ১৮টি শহরে ৭০০ কিলোমিটার দীর্ঘ মেট্রো রেলের কাজ চালু হয়েছে। ২৭টি শহরে ৯০০ কিলোমিটার দীর্ঘ যোগাযোগ ব্যবস্থাপনায় নির্মাণকাজ চলছে। তিনি আরও বলেন, মেট্রো প্রকল্পগুলিতে ইস্পাতের চাহিদা ক্রমশই বাড়ছে। স্মার্ট সিটি মিশনের বিষয়ে বক্তব্য রাখতে গিয়ে কেন্দ্রীয় আবাসন ও নগরায়ন বিষয়ক মন্ত্রী বলেন, ৫ হাজার ১৫১টি প্রকল্পে ২ লক্ষ কোটি টাকা ব্যয় করা হয়েছে। ১০০টি স্মার্ট সিটিতে ১ লক্ষ ৬৬ হাজার কোটি টাকার মূল্যের প্রায় ৪ হাজার ৭০০টি প্রকল্প চিহ্নিত করা হয়েছে।
বিমান চলাচল ক্ষেত্রে ইস্পাতের ব্যবহারের বিষয়ে বক্তব্য রাখতে গিয়ে কেন্দ্রীয় মন্ত্রী বলেন, বিমান বন্দরের টার্মিনাল বিল্ডিংগুলিতে ইস্পাতের ব্যবহার ব্যাপকভাবে বৃদ্ধি পেয়েছে। তিনি বলেন, এই টার্মিনাল বিল্ডিংগুলিতে স্টিলের ব্যবহার বর্ধির ফলে নির্মাণকাজ দ্রুত সম্পন্ন হচ্ছে। বিগত ৩ বছরে এয়ারপোর্ট টার্মিনাল বিল্ডিং নির্মাণে প্রায় ৫৭০ কোটি টাকা খরচা করা হয়েছে। আগামী ৫ বছরে এক্ষেত্রে ১ হাজার ৯০৫ কোটি টাকা খরচ করা হবে বলেও তিনি জানান। কেন্দ্রীয় মন্ত্রী আরও জানান পরবর্তী ৫ বছরে ১৫টি নতুন টার্মিনাল বিল্ডিং তৈরি করা হবে।
পরিবেশের ওপর নির্মাণ ক্ষেত্রের প্রভাব সম্পর্কে বক্তব্য রাখতে গিয়ে কেন্দ্রীয় মন্ত্রী বলেন, প্রধানমন্ত্রী যেভাবে নতুন, বিকল্প ও দ্রুত নির্মাণ কৌশল এবং প্রযুক্তি ব্যবহারের প্রয়োজনীয়তার ওপর জোর দিয়েছেন তাতে আগামীদিনে যেকোন ধরণের বিপর্যয় মোকাবিলা করে পরিবেশ বান্ধব, কার্বন নিঃসরণশূন্য পরিকাঠামো গড়ে তোলা সম্ভবপর হবে। তিনি আরও বলেন শহরাঞ্চলের বিকাশে কেন্দ্রীয় সরকার প্রধানমন্ত্রী আবাস যোজনার আওতায় নতুন প্রযুক্তির ব্যবহার করে ১৫ লক্ষেরও বেশি বাড়ি নির্মাণ করেছে। শ্রী পুরী ইস্পাত শিল্পকে নতুন কৌশল ও প্রযুক্তি ব্যবহারের জন্য আর্জিও জানান। এদিন এই ওয়েবিনারে অংশ নেন পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান, প্রতিমন্ত্রী শ্রী এফ এস কুলস্তে, ইস্পাত মন্ত্রকের সচিব সহ মন্ত্রকের একাধিক শীর্ষ আধিকারিকরা।
(CG/SS/NS
প্রতিরক্ষামন্ত্রক
মিশন সাগর- ভারতীয় নৌবাহিনীর জাহাজ ঐরাবত চিকিৎসা সরঞ্জাম সরবরাহের জন্য ইন্দোনেশিয়ার জাকার্তায় পৌঁছেছে
নতুন দিল্লি,২৪ আগস্ট, ২০২১
ভারতীয় নৌবাহিনীর জাহাজ ঐরাবত আজ ইন্দোনেশিয়ার জাকার্তায় তানজং প্রিয়ক বন্দরে গিয়ে পৌঁছেছে। ইন্দোনেশিয়া সরকারের চাহিদা অনুযায়ী ওই জাহাজে দশটি কন্টেনার ভর্তি তরল মেডিকেল অক্সিজেন  পাঠানো হয়েছে।
চিকিৎসা সরঞ্জাম নামানোর কাজ শেষ হলে মিশন সাগর-এর অংশ হিসেবে ভারতীয় নৌবাহিনীর জাহাজ ঐরাবত ওই অঞ্চলের অন্যান্য বন্ধুত্বপূর্ণ দেশগুলিতে চিকিৎসা সরঞ্জাম সরবরাহের ধারা অব্যাহত রাখবে।
এই জাহাজটির মাধ্যমে এর আগেও ভারত মহাসাগরের তীরে বিভিন্ন দেশে চিকিৎসা সরঞ্জাম ত্রাণ হিসেবে দেওয়া হয়েছে। যেমন এর আগেও ইন্দোনেশিয়াতে গত ২৪ জুলাই ৫ টি কন্টেইনারে ১০০ মেট্রিক টন তরল অক্সিজেন সরবরাহ করা হয়েছে, তেমনি ৩০০ টি অক্সিজেন কন্সেন্ট্রেটর দেওয়া হয়েছে।
ভারত এবং ইন্দোনেশিয়া একটি শক্তিশালী সাংস্কৃতিক বন্ধন এবং সহযোগিতাপূর্ণ মনোভাব রেখে চলে। ইন্দো- প্রশান্ত মহাসাগরে সমুদ্র অঞ্চলে একসঙ্গে দুই দেশ কাজ করে চলেছে। এমনকি দু'দেশের নৌবাহিনীর মধ্যে নিয়মিতভাবে দ্বিপাক্ষিক এবং সমন্বিতভাবে প্রহরাও চালানো হয়।
CG/ SB
(Visitor Counter : 185
প্রধানমন্ত্রীরদপ্তর
হাইতির রাষ্ট্রপতি জোভেনেল মোয়েইস -এর হত্যার ঘটনায় প্রধানমন্ত্রীর শোকপ্রকাশ
নতুন দিল্লি, ০৯ জুলাই, ২০২১
প্রধানমন্ত্রী শ্রী নরেন্দ্র মোদী হাইতির রাষ্ট্রপতি জোভেনেল মোয়েইস'এর হত্যা এবং তাঁর স্ত্রী ফার্স্ট লেডি মার্টিন মোয়েইস-এর ওপর হামলার ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন : “রাষ্ট্রপতি জোভেনেল মোয়েইস'এর হত্যা এবং তাঁর স্ত্রী মার্টিন মোয়েইস-এর ওপর হামলার ঘটনা খুবই দুঃখজনক। রাষ্ট্রপতি মোয়েইস-এর পরিবার এবং হাইতির জনগণের প্রতি আমি সমবেদনা জানাচ্ছি।”
CG/SS/SKD/
(